CELEX: 62007CN0540
Language: fi
Date: 2007-11-30 00:00:00
Title: Asia C-540/07: Kanne 30.11.2007 — Euroopan yhteisöjen komissio v. Italian tasavalta

9.2.2008   
            
            
               FI
            
            
               Euroopan unionin virallinen lehti
            
            
               C 37/17
            
         Kanne 30.11.2007 — Euroopan yhteisöjen komissio v. Italian tasavalta
   (Asia C-540/07)
   (2008/C 37/24)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: R. Lyal ja A. Aresu)
   
      Vastaaja: Italian tasavalta
   Vaatimukset
   
               —
            
            
               On todettava, että Italian tasavalta ei ole noudattanut EY 56 artiklan ja Euroopan talousalueesta tehdyn sopimuksen 40 artiklan mukaisia velvoitteitaan siltä osin kuin kysymys on pääomien vapaasta liikkuvuudesta jäsenvaltioiden välillä ja kysymyksessä olevan sopimuksen sopimusvaltioiden välillä, eikä saman sopimuksen 31 artiklaa siltä osin kuin kysymys on sijoittautumisvapaudesta kyseisen sopimuksen sopimusvaltioissa, koska se on pitänyt voimassa verolainsäädäntöä, jonka mukaan muihin jäsenvaltioihin ja Euroopan talousalueesta tehdyn sopimuksen sopimusvaltioihin sijoittautuneen yhtiön jakamia osinkoja verotetaan ankarammin kuin kotimaisia osinkoja.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisöjen komissio viittaa alaa koskevaan voimassaolevaan Italian lainsäädäntöön joka perustuu myös sopimuksiin ja jossa muille kuin italialaisille yhtiöille jaettavia osinkoja (ns. ulkomaille maksettavat osingot) kohdellaan verotuksellisesti huomattavasti epäsuotuisammin kuin italialaisille yhtiöille jaettavia osinkoja (ns. kotimaiset osingot).
   Komission mukaan tällainen lainsäädäntö — jota Italian hallitus aikoo joka tapauksessa muuttaa — on ristiriidassa pääomien vapaan liikkuvuuden periaatteen kanssa, koska se vaikuttaa haitallisesti italialaisen yhtiön muualla kuin Italiassa asuvien osakkeenomistajien voittoihin ja investointipäätöksiin, ja vaikeuttaa samalla näiden italialaisten yhtiöiden pääoman hankkimista ulkomailla. Tämän vuoksi on todettava, että on selvästi rikottu EY 56 artiklaa, koska kyseisessä määräyksessä kielletään kaikki pääoman vapaan liikkuvuuden rajoitukset jäsenvaltioiden välillä, ja Euroopan talousalueesta tehdyn sopimuksen (ETA-sopimus) 40 artiklaa, jossa määrätään vastaavasti tästä samasta vapaudesta sopimuksen sopimusvaltioiden välillä.
   Komissio toteaa lisäksi, että tällainen lainsäädäntö saattaa olla myös sijoittautumisvapauden vastaista, sellaisena kuin siitä määrätään ETA-sopimuksen 31 artiklassa, koska sitä sovelletaan myös sellaisiin määräysvaltaan oikeuttaviin osuuksiin italialaisissa yhtiöissä, jotka ovat johonkin kyseisen sopimuksen sopimusvaltioon sijoittautuneen yhtiön omistuksessa; tällaiseen osakkeenomistukseen ei sovelleta direktiivin 90/435/ETY (1) mukaista yhdenmukaistettua verojärjestelmää.
   Euroopan yhteisöjen komissiolla on tämän jäsenyysvelvoitteiden noudattamatta jättämistä koskevan menettelyn yhteydessä ollut mahdollisuus tutkia väitteet, joita Italian tasavalta on esittänyt kyseisen lainsäädännön oikeuttamiseksi, ja komissio katsoo, että se ei ole onnistunut tavoitteessaan. Italian hallitus on kuitenkin hiljattain ilmoittanut halukkuutensa muuttaa kyseistä lainsäädäntöä sen saattamiseksi yhteisön oikeuden mukaiseksi: vireille pantu kanne saattaa nopeuttaa tätä muutosprosessia.
   
      (1)  EYVL L 225, s. 6.